CELEX: 32019R0402
Language: et
Date: 2019-03-13 00:00:00
Title: Komisjoni määrus (EL) 2019/402, 13. märts 2019, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 19

14.3.2019   
               
               
                  ET
               
               
                  Euroopa Liidu Teataja
               
               
                  L 72/6
               
            
         KOMISJONI MÄÄRUS (EL) 2019/402,
         13. märts 2019,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 19
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
                  
               
                     (2)
                  
                  
                     Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 7. veebruaril 2018 dokumendi „Plaani muutmine, kärpimine või arveldus“ (IAS 19 muudatused). Muudatuste eesmärk on selgitada, et pärast kindlaksmääratud hüvitistega plaani muutmist, kärpimist või arveldust peaks üksus ülejäänud aruandeperioodil kohaldama kindlaksmääratud hüvitiste netokohustise (netovara) ümberhindamise ajakohastatud eeldusi.
                  
               
                     (3)
                  
                  
                     Konsultatsiooni alusel Euroopa finantsaruandluse nõuanderühmaga (EFRAG) jõudis komisjon järeldusele, et IAS 19 Hüvitised töötajatele muudatused vastavad määruse (EÜ) nr 1606/2002 artikli 3 lõikes 2 sätestatud vastuvõtukriteeriumidele.
                  
               
                     (4)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrusele (EÜ) nr 1126/2008 lisatud rahvusvahelist raamatupidamisstandardit (IAS) 19 Hüvitised töötajatele muudetakse vastavalt käesoleva määruse lisale.
         
         
            Artikkel 2
            Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2019 või pärast seda algava esimese majandusaasta alguskuupäevast.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
      
      
         
            LISA
            
               Plaani muutmine, kärpimine või arveldus
            
            (IAS 19 muudatused)
            Rahvusvahelise raamatupidamisstandardi IAS 19 Töövõtja hüvitised muutmine
            Lisatakse lõiked 101A, 122A, 123A ja 179 ning muudetakse lõikeid 57, 99, 120, 123, 125, 126 ja 156. Enne lõiget 122A lisatakse pealkiri.
            TÖÖSUHTEJÄRGSED HÜVITISED: KINDLAKSMÄÄRATUD HÜVITISTEGA PLAANID
            …
            
               Kajastamine ja mõõtmine
            
            …
            
                     
                        57.
                     
                     
                        Kindlaksmääratud hüvitistega plaanide arvestus hõlmab järgmisi etappe:
                        …
                        
                                    c)
                                 
                                 
                                    kasumiaruandes kajastatavate summade kindlaksmääramine:
                                    
                                                i)
                                             
                                             
                                                jooksva tööalase teenistuse kulutus (vt lõiked 70–74 ja lõige 122A).
                                             
                                          …
                                 
                              …
                     
                  
               Möödunud tööalase teenistuse kulutus ning kasum ja kahjum arvelduselt
            
            
                     
                        
                           99.
                        
                     
                     
                        
                           Möödunud tööalase teenistuse kulutuse või arvelduselt saadud kasumi või kahjumi määramisel hindab üksus kindlaksmääratud hüvitiste netokohustise (netovara) ümber, kasutades plaani varade hetkel kehtivat õiglast väärtust ja hetke aktuaarseid eeldusi (sealhulgas turul valitsevaid intressimäärasid ja muid turul valitsevaid hindu), mis kajastavad:
                        
                        
                                    
                                       a)
                                    
                                 
                                 
                                    
                                       plaaniga pakutavaid hüvitisi ja plaani varasid enne plaani muutmist, kärpimist või arveldust ning
                                    
                                 
                              
                                    
                                       b)
                                    
                                 
                                 
                                    
                                       plaaniga pakutavaid hüvitisi ja plaani varasid pärast plaani muutmist, kärpimist või arveldust.
                                    
                                 
                              …
                     
                  
                     
                        101A
                     
                     
                        Plaani muutmise, kärpimise või arvelduse korral kajastab ja mõõdab üksus möödunud tööalase teenistuse kulutusi või arvelduselt saadud kasumit või kahjumit vastavalt lõigetele 99–101 ja lõigetele 102–112. Seda tehes ei võta üksus arvesse varade ülempiiri mõju. Seejärel määrab üksus pärast plaani muutmist, kärpimist või arveldust kindlaks varade ülempiiri mõju ja kajastab kõnealuse mõju mis tahes muutust vastavalt lõike 57 punktile d.
                        …
                     
                  
               Kindlaksmääratud hüvitiste maksumuse komponendid
            
            
                     
                        
                           120.
                        
                     
                     
                        
                           Üksus kajastab kindlaksmääratud hüvitiste maksumuse komponendid, välja arvatud ulatuses, milles muu IFRSiga nõutakse või lubatakse nende arvestamist vara soetusmaksumuse hulka, järgmiselt:
                        
                        
                                    
                                       a)
                                    
                                 
                                 
                                    
                                       tööalase teenistuse kulutuse (vt lõiked 66–112 ja lõige 122A) kasumiaruandes;
                                    
                                 
                              …
                     
                  
               Jooksva tööalase teenistuse kulutus
            
            
                     
                        
                           122A
                        
                     
                     
                        
                           Üksus määrab kindlaks jooksva tööalase teenistuse kulutuse, kasutades aastase aruandeperioodi alguses kindlaks määratud aktuaarseid eeldusi. Kui üksus hindab kindlaksmääratud hüvitiste netokohustise (netovara) ümber vastavalt lõikele 99, määrab ta jooksva tööalase teenistuse kulutuse kindlaks ülejäänud aastaseks aruandeperioodiks pärast plaani muutmist, kärpimist või arveldust, kasutades aktuaarseid eeldusi, mida kasutati kindlaksmääratud hüvitiste netokohustise (netovara) ümberhindamisel vastavalt lõike 99 punktile b.
                        
                     
                  
               Kindlaksmääratud hüvitiste netokohustise (netovara) netointress
            
            
                     
                        
                           123.
                        
                     
                     
                        
                           Kindlaksmääratud hüvitiste netokohustise (netovara) netointressi kindlaksmääramiseks korrutab üksus kindlaksmääratud hüvitiste netokohustise (netovara) lõikes 83 sätestatud diskontomääraga.
                        
                     
                  
                     
                        
                           123A
                        
                     
                     
                        
                           Netointressi kindlaksmääramiseks vastavalt lõikele 123 kasutab üksus kindlaksmääratud hüvitiste netokohustist (netovara) ja aastase aruandeperioodi alguses kindlaks määratud diskontomäära. Kui üksus hindab kindlaksmääratud hüvitiste netokohustise (netovara) ümber vastavalt lõikele 99, määrab ta netointressi kindlaks ülejäänud aastaseks aruandeperioodiks pärast plaani muutmist, kärpimist või arveldust, kasutades:
                        
                        
                                    
                                       a)
                                    
                                 
                                 
                                    
                                       kindlaksmääratud hüvitiste netokohustist (netovara), mis on kindlaks määratud vastavalt lõike 99 punktile b; ning
                                    
                                 
                              
                                    
                                       b)
                                    
                                 
                                 
                                    
                                       diskontomäära, mida kasutati kindlaksmääratud hüvitiste netokohustise (netovara) ümberhindamisel vastavalt lõike 99 punktile b.
                                    
                                 
                              
                           Lõike 123A kohaldamisel võtab üksus arvesse ka kindlaksmääratud hüvitiste netokohustise (netovara) mis tahes selliseid muutusi perioodi jooksul, mis tulenevad sissemaksetest või hüvitiste väljamaksetest.
                        
                        …
                     
                  
                     
                        125.
                     
                     
                        Intressitulu plaani varadelt on osa plaani varadest saadavast tulust ja selle määramiseks korrutatakse plaani varade õiglane väärtus lõikes 123A sätestatud diskontomääraga. Üksus määrab plaani varade õiglase väärtuse kindlaks aastase aruandeperioodi alguses. Kui üksus hindab kindlaksmääratud hüvitiste netokohustise (netovara) ümber vastavalt lõikele 99, määrab ta intressikulu kindlaks ülejäänud aastaseks aruandeperioodiks pärast plaani muutmist, kärpimist või arveldust, kasutades plaani varasid, mida kasutati kindlaksmääratud hüvitiste netokohustise (netovara) ümberhindamisel vastavalt lõike 99 punktile b. Lõike 125 kohaldamisel võtab üksus arvesse ka perioodi jooksul hoitud plaani varade mis tahes muutusi, mis tulenevad sissemaksetest või hüvitiste väljamaksetest. Plaani varadelt saadud intressitulu ja plaani varadest saadud tulu erinevust võetakse arvesse kindlaksmääratud hüvitiste netokohustise (netovara) ümberhindamisel.
                     
                  
                     
                        126.
                     
                     
                        Varade ülempiiri mõju intressid on varade ülempiiri mõju kogumuutuse osa ja nende määramiseks korrutatakse varade ülempiiri mõju lõikes 123A sätestatud diskontomääraga. Üksus määrab varade ülempiiri mõju kindlaks aastase aruandeperioodi alguses. Kui üksus hindab kindlaksmääratud hüvitiste netokohustise (netovara) ümber vastavalt lõikele 99, määrab ta varade ülempiiri mõju intressid kindlaks ülejäänud aastaseks aruandeperioodiks pärast plaani muutmist, kärpimist või arveldust, võttes arvesse varade ülempiiri mõju mis tahes muutust, mis on kindlaks määratud vastavalt lõikele 101A. Varade ülempiiri mõju intressi ja varade ülempiiri kogumuutuse erinevust võetakse arvesse kindlaksmääratud hüvitiste netokohustise (netovara) ümberhindamisel.
                        …
                     
                  MUUD PIKAAJALISED TÖÖTAJATE HÜVITISED
            …
            
               Kajastamine ja mõõtmine
            
            …
            
                     
                        
                           156.
                        
                     
                     
                        
                           Üksus kajastab muude pikaajaliste töötajate hüvitiste puhul kasumiaruandes järgmiste summade netokogusumma, välja arvatud selles ulatuses, milles muu IFRSiga nõutakse või lubatakse nende arvestamist vara soetusmaksumuse hulka:
                        
                        
                                    
                                       a)
                                    
                                 
                                 
                                    
                                       tööalase teenistuse kulutus (vt lõiked 66–112 ja lõige 122A);
                                    
                                 
                              
                           …
                        
                     
                  ÜLEMINEKUSÄTTED JA JÕUSTUMISKUUPÄEV
            …
            
                     
                        179.
                     
                     
                        2018. aasta veebruaris välja antud dokumendiga Plaani muutmine, kärpimine või arveldus (IAS 19 muudatused) lisati lõiked 101A, 122A ja 123A ning muudeti lõikeid 57, 99, 120, 123, 125, 126 ja 156. Üksus kohaldab neid muudatusi plaani muutmise, kärpimise või arvelduse suhtes, mis toimub sellise aastase aruandeperioodi alguses või pärast seda, mis algab 1. jaanuaril 2019 või pärast seda. Varasem rakendamine on lubatud. Kui üksus rakendab muudatusi varem, avalikustab ta selle asjaolu.